Una menor investigada pel tall de les vies de l'AVE a Girona s'acull al dret a no declarar
La menor investigada pel tall de les vies de l'AVE a Girona durant l'aniversari de l'1-O s'ha acollit al seu dret a no declarar davant la fiscalia de menors. L'atestat policíac, que es basa en imatges de les càmeres de videovigilància de l'estació, la identifica com una de les activistes que, suposadament, es van asseure a les vies. La investiguen per un delicte de desordres públics. Una quarantena de persones, en el marc de la campanya antirepressiva '21 raons', s'han concentrat a les portes del Palau de Justícia per donar suport a la menor, que té 17 anys. L'activista denuncia una campanya de persecució contra el moviment independentista per part de la policia espanyola.
A quin dret s'ha acollit la menor?
a no declarar